wickkiey/tamil-wikipedia-chunked huggingface dataset:
# குரு குஞ்சு குறுப்பு

## விருதுகள்

தென்னிந்திய மாநிலத்திலிருந்து நான்கு நூற்றாண்டு பழமையான பாரம்பரிய நடன-நாடகமான கதகளிக்கு தனித்துவமான பங்களிப்பு செய்ததற்காக 1956 ஆம் ஆண்டில் சங்கீத நாடக அகாதமி விருது வழங்கி கௌரவிக்கப்பட்டார். 1965இல் இந்திய அரசு இவருக்கு பத்மசிறீ விருதினை வங்கியது. 1969 ஆம் ஆண்டில் சங்கீத நாடக அகாதமி கூட்டாளர் என்ற கௌரவத்தையும் வென்றார்.  
இவர் மலையாள எழுத்தாளரும், ஞான்பீட விருது வெற்றியாளருமான தகழி சிவசங்கரப் பிள்ளையின் தந்தைவழி மாமாவாக இருந்தார்.
# கீழ்பாடம் குமரன் நாயர்

**கீழ்பாடம் குமரன் நாயர்** (Keezhpadam Kumaran Nair) (1916-2007) இந்தியாவின் கேரளாவைச் சேர்ந்த கதகளி கலைஞர் ஆவார். கதகளியைத் தவிர பல பாரம்பரிய இந்திய கலை நிகழ்ச்சிகளிலும் இவர் பணிபுரிந்துள்ளார். இவரது மேடை நடிப்பு நான்கு நூற்றாண்டு பழமையான கலை வடிவத்தில் ஒரு புதிய பானிய உருவாக்கியது. மேலும் புராணங்களைப் பற்றிய இவரது பரந்த மற்றும் ஆழமான பார்வைக்கும், புராணங்களைப் படிப்பதன் மூலமும் அறிஞர்களிடம் பேச்சுக்களில் ஈடுபடுவதன் மூலமும் அறிவைத் தொடர்ந்து தேடுவதிலிருந்து தூண்டப்படுகிறது.  
தென்னிந்தியாவைச் சேர்ந்த பரதநாட்டியம், வடந்தியாவின் கதக், கிழக்குப் பகுதியைச் சேர்ந்த ஒடிசி போன்ற கூட்டுக் கலை வடிவங்களுடன் நேரடியாக உரையாடிய மிகக் குறைவான கதகளி கலைஞர்களில் இவரும் ஒருவர். சென்னையில் தனது இளமை நாட்களில் இவர் தமிழ்த் திரைபடங்களில் இவர் பணியாற்ரினார்.
# கீழ்பாடம் குமரன் நாயர்

## ஆரம்ப ஆண்டுகள்

பாலக்காடு மாவட்டத்தின் கதகளிக்கென சிறபு வாய்ந்த ஒன்றான வெள்ளிநேழி என்ற ஊரை பூர்வீகமாகக் கொண்ட இவர் தனது ஐந்து வயதிலிருந்தே கல்லுவாழி பாணியில், அதன் குரு,பட்டிக்கம்தோடி இராவுன்னி மேனன் என்பவரிடம் பயின்றார். கேரளாவின் கலாமண்டலத்தில் இவரது வகுப்பு தோழராக புகழ்பெற்ற கலாமண்டலம் கிருட்டிணன் நாயர் (1914-1990) இருந்தார்.
# கீழ்பாடம் குமரன் நாயர்

## திரை வாழ்க்கை

தனது குரு பட்டிக்காம்தோடியிடம் ஏற்பட்ட ஒரு பிணக்கினால் இவர் சென்னை சென்றார். அங்கு இவர் நடிகர் ரஞ்சனுக்கு நடனத்தை (பாடல்களுக்கு) கற்பிப்பதன் மூலம் நடனக் கலைகளில் தேர்ச்சி பெற்றார். இந்த காலகட்டத்தில், இவர் திரைப்பட நடிகர் ம. கோ. இராமச்சந்திரனுடன் நெருக்கமாக பணியாற்றினார். பின்னர் அவர் அரசியலுக்கு மாறினார் மற்றும் மாநில முதல்வராக ஆனார்.
# கீழ்பாடம் குமரன் நாயர்

## விருதுகள்

நாயர் விரைவில் ஒரு ஆசிரியராக கலாமண்டலம் திரும்பினார். அங்கு சூழ்நிலைகள் இவரை நடனப் பிரிவில் பணியாற்ற கட்டாயப்படுத்தின. மகிழ்ச்சியற்ற இவர் அங்கிருந்து வெளியேறினார். பின்னர் இவர் பி.எஸ்.வி நாட்டியச்சங்கம், கோட்டக்கல் கலசதானம், சுனங்கத் மற்றும் வாரணக்கொட்டு களியோகம், பையனூர் போன்ற பல கதகளி பள்ளிகளில் பணியாற்றினார். ஆனால் அவரது மிக நீண்ட கால வேலைகள் பாலக்காடு மாவட்டத்தில் பெரூரில் உள்ள காந்தி சேவா சதனிலும், புதுதில்லியில் கதகளிக்கான சர்வதேச மையத்திலும் இருந்தது . இவர், பத்மஸ்ரீ விருது (2004), சங்கீத நாடக அகாதமி விருது, கேரள சங்கீத நாடக அகாதமி கூட்டாளார், கலாமண்டலம் விருது போன்ற விருதுகளைப் பெற்றுள்ளார்.
# கீழ்பாடம் குமரன் நாயர்

## கடைசி காலம்

தான் 2007 இல் இறப்பதற்கு மூன்று ஆண்டுகளுக்கு முன்பு மேடையில் இருந்து ஓய்வு பெற்றா. மேலும் தனது சொந்த ஊரான வெள்ளிநேழியின் வடக்கு மூலையில் உள்ள அவரது வீட்டில் முற்றிலும் தனிமைப்படுத்தப்பட்ட வாழ்க்கையை நடத்தினார்.
# அலையடிக்குது

**அலையடிக்குது** (*Alaiyadikkuthu*) என்பது 2005 ஆண்டு வெளியான இந்திய தமிழ் திரைப்படம் ஆகும். இப்படத்தை காளிமுத்து இயக்கினார்.  
இப்படத்தில் நவீன் தனுஷ், சிந்து துலானி, அவரது சகோதரி நேகா துலானி, பிரபா ரெட்டி ஆகியோர் முக்கிய கதாபாத்திரங்களில் நடித்தனர். நமீதா நடிக்க *மிண்ணலடிக்குது* என்ற பெயரில் இதன் தொடர்ச்சியாக ஒரு படம் எடுக்க திட்டமிடப்பட்டது, ஆனால் பின்னர் அது நிறுத்தப்பட்டது.  
- "சீ போடா" - ஹரிஷ் ராகவேந்திரா, மகதி
- "மச்சி" - மாலதி, திப்பு
- "விளக்கு வெச்சத்தும்" - கிருஷ்ணராஜ், அனுராதா ஸ்ரீராம்
- "மெர்சி பேபி" - மதுமிதா
- "மேல பாரு" - கார்த்திக், கிரேஸ் கருணாஸ்
# சுவாதி மோகன்

**சுவாதி மோகன்** (*Swati Mohan*) ஓர் இந்திய-அமெரிக்க வான்வெளிப் பொறியியலாளர் ஆவார். இவர் அமெரிக்க நாசா விண்வெளி நிருவாகத்தின் செவ்வாய் 2020 திட்ட
திட்டத்தின் வழிகாட்டல் மற்றும் கட்டுப்பாட்டு செயல்பாட்டுத் தலைவர் ஆவார்.
# சுவாதி மோகன்

## ஆரம்ப வாழ்க்கையும் கல்வியும்

சுவாதி இந்தியாவில் கருநாடக மாநிலம், பெங்களூரில் பிறந்து, ஓராண்டிற்குள் அமெரிக்காவில் பெற்றோருடன் குடிபெயர்ந்தார். மருத்துவராக வேண்டும் என்ற நோக்கில் படித்த சுவாதி, விண்வெளி ஆய்வுத்துறையில் ஏற்பட்ட ஆர்வத்தினால், தனது 16-வது அகவையில் இயற்பியல் படிக்க ஆரம்பித்தார். கோர்னெல் பல்கலைக்கழகத்தில் இயந்திர மற்றும் வான்வெளிப் பொறியியல் துறையில் படித்துப் பட்டம் பெற்று, மாசாச்சூசெட்சு தொழில்நுட்பக் கழகத்தில் வானூர்தியியலில் முதுகலை, மற்றும் முனைவர் பட்டம் பெற்றார்.
# சுவாதி மோகன்

## நாசாவில் பணி

சுவாதி மோகன் கலிபோர்னியாவின் பசடீனாவில் உள்ள நாசாவின் ஜெட் புராபல்சன் ஆய்வகத்தில் (ஜேபிஎல்) செவ்வாய் 2020 திட்டப் பணிக்கான வழிகாட்டுதல் மற்றும் கட்டுப்பாடுகள் செயல்பாட்டுத் தலைவராகப் பணியாற்றுகிறார். அவரது பணியில், தரையூர்தியைச் (rover) சுமக்கும் விண்கலம் செவ்வாய்க் கோளிற்கான பயணத்தின்போதும், கோளின் மேற்பரப்பில் தரையிறங்கும் போதும் சரியான திசையில் நிலைப்படுத்தப்பட்டிருப்பதை உறுதிசெய்வதற்கு பொறுப்பேற்றார். 2021 பிப்ரவரி 18 அன்று பெர்சீவியரன்சு தரையூர்தி செவ்வாயில் தரையிறங்கியபோது, திட்டக் கட்டுப்பாட்டு அறையில் இருந்து இறங்கும் நிகழ்வுகளை அவர் உடனுக்குடன் விவரித்தார்.  
முன்னதாக, சுவாதி சனி கோளிற்கான *காசினி* திட்டத்திலும், நிலாவின் ஈர்ப்புப் புலத்தை வரைபடமாக்கிய கிரெயில் ஆய்வகத்திலும் பணியாற்றியிருந்தார்.
# வாழேங்கடா குஞ்சு நாயர்

**வாழேங்கடா குஞ்சு நாயர்** (Vazhenkada Kunchu Nair) (1909-1981) 20 ஆம் நூற்றாண்டின் சிறந்த கதகளி நிபுணர்களில் ஒருவர். இவர், சிறந்த கலைஞராகவும், குருவாகவும், சமசுகிருத அறிஞராகவும் இருந்தார். இவர் முக்கியமாக கேரளாவின் கதகளியின் இரண்டு பெரிய நிறுவனங்களில் குருவாக பணியாற்றினார்.
# வாழேங்கடா குஞ்சு நாயர்

## தொழில்

முதலில் கோட்டக்கல் பி.எஸ்.வி. நாட்டியச் சங்கத்திலும், 1946 முதல் 1960 முதல் 1972 வரை கேரள கலாமண்டலத்திலும் பணியாற்றினார். தென்னிந்தியாவின் கேரளாவின் முதன்மையான கலை நிறுவனமான காலமண்டலத்தின் முதல் முதல்வராகவும் இருந்தார் இவருக்கு பத்மசிறீ விருதும், சங்கீத நாடக அகாதமி விருதும் வழங்கப்பட்டுள்ளது. இவர் புகழ்பெற்ற பட்டிக்கம்தோடி இராவுன்னி மேனனின் முன்னணி சீடராக இருந்தார். மேலும் நளன், ருக்மாங்கதன், தருமன், வீமன், அருச்சுனன், பிராமணன் (சந்தானகோபாலம்), பரசுராமன் (சீதா சுயம்வரம்), எதிர் நாயகன்களாக இராவணன் , துரியோதனன் போன்ற வேடங்களையும் ஏற்று நடித்தார்.
# வாழேங்கடா குஞ்சு நாயர்

## சீடர்கள்

மலப்புறம் மாவட்டத்தில் வாழேங்கடா என்ற ஊரில் கதகளியின் குருக்களான கரியாட்டில் கொப்பன் நாயர், கல்லுவாழி கோவிந்த பிஷரோடி ஆகியோரிடம் பயிற்சி பெற்றார். இதையடுத்து, இவர் பட்டிக்கம்தோடியின் சீடரானார். கோட்டக்கல் பி.எஸ்.வி நாட்டியச் சங்கத்தில் ஆசிரியராக இருந்தபோது, சிஆர் ராமன் நம்பூதிரி, கோட்டக்கல் கிருட்டிணன்குட்டி நாயர், கோட்டக்கல் அப்பு நாயர், கோட்டக்கல் சிவராமன், கோட்டக்கல் கோபி நாயர், மங்கத் நாராயணன் நாயர், ராகவன் நாயர், கேகே நாராயணன்குட்டி பணிக்கர், சங்கரநாராயணன் எம்ப்ராந்திரி கோட்டக்கல் குட்டி கிருஷ்ணன், நெல்லியோடு வாசுதேவன் நம்பூதிரி, கோட்டக்கல் சம்பு எம்ப்ரந்திரி, கலாமண்டலம் வாசு பிஷாரடி, இ.வாசுதேவன் நாயர் மற்றும் கோட்டக்கல் சந்திரசேகரன் போன்றவர்கள் இவரிடம் பயின்ற ஒரு சிலர். கேரள கலாமண்டலத்தின் முன்னாள் முதல்வரான வாழேங்கடா விஜயன் இவரது மகனாவார்.
# வாழேங்கடா குஞ்சு நாயர்

## இறப்பு

நீண்ட கால உடல்நலக்குறைவால் 1981 பிப்ரவரி 19 அன்று இறந்தார்.
# லக்கி மேன்

**லக்கி மேன்** (*Lucky Man*) என்பது 1995 ஆம் ஆண்டு வெளியான இந்தியத் தமிழ் கற்பனை நகைச்சுவைத் திரைப்படம் ஆகும். பிரதாப் போத்தன் இயக்கிய இப்படத்தில் கார்த்திக், கவுண்டமணி, செந்தில், சங்கவி ஆகியோர் முதன்மைப் பாத்திரங்களில் நடித்திருந்தனர். மஞ்சுளா விஜயகுமார், ராதாரவி, வினு சக்ரவர்த்தி, தியாகு ஆகியோர் துணை வேடங்களில் நடித்தனர். அரவிந்த் கமலநாதன் ஒளிப்பதிவு செய்ய ஆதித்தியன் இசையமைத்தார். இப்படம் 1995 ஏப்பிரல் 14 அன்று வெளியிடப்பட்டது. இது 1994 ஆம் ஆண்டு வெளியான தெலுங்கு திரைப்படமான *யமலீலாவின்* மறு ஆக்கம் ஆகும்.
# லக்கி மேன்

## கதை

யமனின் பிரம்மச் சுவடி என்ற புத்தகமானது தற்செயலாக வானத்திலிருந்து பூமியில் விழுந்துவிடுகிறது. இந்த புத்தகத்தில்தான் மனிதனின் ஆயுள் எப்போது முடிகிறது அவன் உயிரை எப்போது எடுக்கவேண்டும் என்ற விவரங்கள் உள்ளன. இதைப் பார்த்துதான் எமனால் ஒரு உயிரை எடுக்க முடியும். ஒரு மாதத்திற்குள் புத்தகத்தைக் கண்டுபிடிக்க பிரம்மதேவர் யமனுக்கு கட்டளையிடுகிறார். புத்தகத்தை மனிதர்கள் பார்த்தால் அதனால் குழப்பம் ஏற்படும் என்று யமனின் கணக்குபிள்ளையான சித்ரகுப்தன் அஞ்சுகிறார். இருப்பினும், புத்தகத்தைப் பார்க்கும் நபரின் விவரங்கள் மட்டுமே புத்தகத்தில் தெரியும் என்று யமன் அவருக்கு உறுதியளிக்கிறார். கோபி என்ற இளைஞனின் கையில் அந்த புத்தகம் கிடைக்கிறது. புத்தகத்தைப் பயன்படுத்துவதன் மூலம் லாட்டரியின் முடிவை அவர்கள் முன்பே அறிந்துகொள்வதால் அவர்கள் பணக்காரர்களாகிறார்கள். கோபி புத்தகத்தைப் பயன்படுத்தி பணக்காரர் ஆகிறான். இதற்கிடையில், யமனும் சித்ரகுப்தனும் பூமிக்கு வந்து புத்தகத்தைத் தேடுகிறார்கள். பூமியில் உள்ள தற்போதைய நாகரிகத்தை அவர்கள் புரிந்து கொள்ளாததால் பல வேடிக்கைகள் ஏற்படுகின்றன. கோபியின் எதிரியான சிவராமன் கோபியின் வெற்றிக்கான ரகசியத்தை அறிய விரும்புகிறான். அதன்பிறகு கோபியிடமிருந்து புத்தகத்தை திருட திட்டமிட்டுகிறான். ஒரு நாள், கோபி தனது தாயார் இறப்பது குறித்து அந்த புத்தகத்தின் மூலம் அறிந்து கொள்கிறான். இப்போது, கோபி தனது தாயைக் காப்பாற்றி தனது காதலையும் வெல்ல விரும்புகிறான். அவன் இதில் வெற்றி பெறுகின்றானா இல்லையா, யமன் புத்தகத்தைக் கண்டுபிடித்தாரா என்பது மீதிக் கதை.
# லக்கி மேன்

## நடிகர்கள்

- கார்த்திக் கோபியாக
- செந்தில் சித்திரகுப்தனாக
- சங்கவி கோபியின் காதலியாக
- மஞ்சுளா விஜயகுமார் கோபியின் தாயாக
- ராதாரவி "சீட்டிங்" சிவராமனாக
- வினு சக்ரவர்த்தி இன்ஸ்பெக்டர் ரஞ்சித் குமாராக
- தியாகு கோபியின் நண்பராக
- ஜெயமணி காவலராக
- சில்க் ஸ்மிதா ஜில்லுவாக
- பெசன்ட் ரவி
- விஜயகுமார் விருந்தினர் தோற்றத்தில்
# லக்கி மேன்

## இசை

இப்படத்திற்கு ஆதித்தியன் இசையமைத்தார். பாடல் வரிகளை பிறைசூடன் எழுதினார்.
# லக்கி மேன்

## வரவேற்பு

*நியூ ஸ்ட்ரெய்ட்ஸ் டைம்ஸ்* எழுதிய விமர்சனத்தில், " *லக்கி மேன்* ஒரு வித்தியாசமான கதையோடு உள்ளது. இது இனிமையான 2 1/2 மணிநேரத்துக்கு உதரவாதமான நகைச்சுவையைக் கொண்டுள்ளது ".
# மொதெரா

, மொதெரா]]
**மொதெரா** (**Modhera**) இந்தியாவின் குஜராத் மாநிலத்தின் வடக்கில் மெக்சனா மாவட்டத்தில் உள்ள சிறு நகரம் ஆகும். இங்கு சாளுக்கியர் காலத்திய புகழ்பெற்ற மொதெரா சூரியன் கோயில் மற்றும் படிக்கிணறு உள்ளது.  
இந்தியாவின் முதல் சோலார் கிராமம் என்ற பெருமையை மோதிரா கிராமம் பெற்றுள்ளது. வீட்டின் கூரைகளெங்கும் சூரிய தகடுகளாக காட்சியக்கும் இந்த கிராமத்தின் மக்கள், முழுக்க முழுக்க சூரிய மின்சக்தியை 24 மணி நேரமும் பயன்படுத்துகின்றனர். சூரிய கோவிலுக்கு புகழ்பெற்ற இந்த கிராமம் இப்போது சூரிய மின்சக்திக்கும் எடுத்துக்காட்டாக உள்ளது.  
மண்பாண்டத் தொழில், தையல் தொழில் மற்றும் விவசாயம் செய்யும் 6500 குடும்பங்கள் கொண்ட இந்த கிராமத்தில் எல்லாம் இயந்திரத்தில் இயங்குகிறது. பகலில் மின்தகடுகள் வழங்கும் மின்சக்தி வீடுகளில் நேரடியாக பயன்படுத்தப்படுகிறது. பேட்டரியில் சேமிக்கப்படும் மின்சாரம் இரவில் பயன்படுத்த வழி செய்யப்பட்டுள்ளது.
# மொதெரா

## இதனையும் காண்க

- மொதெரா சூரியன் கோயில்
# மொதெரா, அகமதாபாத்

**மொதெரா** (**Motera**) இந்தியாவின் குஜராத் மாநிலத்தின் அகமதாபாத் மாநகராட்சியின் வடமேற்கில், சபர்மதி ஆற்றின் கரையில் அமைந்த புறநகர் பகுதியாகும். மொதெராவில் 1.20 இலட்சம் பேர் அமரக்கூடிய சர்தார் படேல் விளையாட்டரங்கம் உள்ளது.
# மொதெரா, அகமதாபாத்

## அகமதாபாத் மாவட்டத்தில் ஆன்மீகம் & சுற்றுலா தலங்கள்

- அமிர்தவர்சினி படிக்கிணறு
- அதீஸ்சிங் கோயில்
- லோத்தல் தொல்லியல் களம்
- தொல்லியல் அருங்காட்சியகம், லோத்தல்
# நரேந்திர மோடி விளையாட்டரங்கம்

**நரேந்திர மோடி விளையாட்டரங்கம்** , அகமதாபாத் நகரத்தில் **சர்தார் வல்லபாய் படேல் விளையாட்டரங்க** வளாகத்தில் உள்ள துடுப்பாட்ட அரங்கம் ஆகும். முன்னர் **மொதெரா விளையாட்டரங்கம்** என்று அழைக்கப்பட்ட நரேந்திர மோதி விளையாட்டரங்கம், இந்தியாவின் குஜராத் மாநிலத்தின் அகமதாபாத் மாநகராட்சியின் மொதெரா பகுதியில் உள்ளது. ஆத்திரேலியா புல்லைக் கொண்டு, முட்டை வடிவத்தில் 63 ஏக்கர் பரப்பளவில் அமைக்கப்பட்ட இந்த விளையாட்டரங்கம், 1,10,000 பார்வையாளர்கள் அமர்ந்து காணக்கூடிய வகையில் 2020-இல் கட்டி முடிக்கப்பட்டது. இந்த விளையாட்டரங்கத்தின் உரிமையாளர்கள் **குஜராத் துடுப்பாட்டச் சங்கம்** ஆகும். 24 பிப்ரவரி 2021 அன்று இப்புதிய விளையாட்டரங்கத்திற்கு, *நரேந்திர மோடி விளையாட்டரங்கம்* எனும் பெயரிட்டு, இந்தியக் குடியரசுத் தலைவர் ராம் நாத் கோவிந்த் 24 பிப்ரவரி 2021 அன்று அலுவல்முறையில் திறந்து வைத்தார். இது ஒரு இலட்சத்திற்கும் மேல் பார்வையாளர்கள் அமரும் வகையில் கட்டப்பட்ட உலகின் பெரிய விளையாட்டரங்கம் ஆகும்.
# நரேந்திர மோடி விளையாட்டரங்கம்

## வரலாறு

முதன் முதலில் இந்த விளையாட்டரங்கம் 1983-இல் கட்டப்பட்டு, 2006-இல் சீரமைக்கப்பட்டது.2015-இல் இந்த விளையாட்டரங்கை முழுவதும் இடித்து பன்னாட்டுத் தரத்தில் பெரிதாக கட்டுவதற்கு முடிவு செய்யப்பட்டது. பிப்ரவரி 2020-இல் 63 ஏக்கர் பரப்பளவில், 1,10,000 பேர் அமரும் வகையில் ரூபாய் 800 கோடி செலவில் கட்டி முடிக்கப்பட்ட புதிய விளையாட்டரங்கம் *நரேந்திர மோடி விளையாட்டரங்கம்* எனப் பெயரிடப்பட்டு, 24 பிப்ரவரி, 2021 அன்று இந்தியக் குடியரசுத் தலைவர். ராம் நாத் கோவிந்தால் திறந்து வைக்கப்பட்டது.
# நரேந்திர மோடி விளையாட்டரங்கம்

## முக்கிய நிகழ்வுகள்

### உலக கிரிக்கெட் போட்டிகள்

பழைய விளையாட்டரங்கத்தில் ஒரு நாள் உலக துடுப்பாட்டப் போட்டிகள் நடைபெற்றுள்ளது. அவைகள் வருமாறு;
- 1987 உலக துடுப்பாட்டப் போட்டி
- 1996 உலக துடுப்பாட்டப் போட்டி
- 2011 உலக துடுப்பாட்டப் போட்டி
# நரேந்திர மோடி விளையாட்டரங்கம்

## முக்கிய நிகழ்வுகள்

### புதிய விளையாட்டரங்கத்தில் இந்தியா - இங்கிலாந்து துடுப்பாட்டப் போட்டிகள், 2021

இந்தியா மற்றும் இங்கிலாந்து நாடுகளின் துடுப்பாட்ட வீரர்கள் கலந்து கொள்ளும் தேர்வுத் துடுப்பாட்டம் மற்றும் இருபது20 போட்டிகள், இப்புதிய விளையாட்டரங்கத்தில் 24 பிப்ரவரி 2021 முதல் 28 மார்ச் 2021 முடிய நடைபெறுகிறது.
# நரேந்திர மோடி விளையாட்டரங்கம்

## முக்கிய நிகழ்வுகள்

### நமஸ்தே டிரம்ப்

ஐக்கிய அமெரிக்காவின் அதிபர் டோனால்ட் டிரம்ப் இந்தியாவிற்கு வருகை தந்த போது, நடைபெற்ற வரவேற்பு நிகழ்ச்சி இந்த புதிய விளையாட்டரங்கத்தில் 24 பிப்ரவரி 2020 அன்று நடைபெற்றது.
# விக்கிப்பீடியா:பெப்ரவரி 06, 2021 இணையவழி விக்கிப்பீடியா செயல்முறை விளக்கம்

வெளிநாடுகளில் வாழும் இலங்கையர்கள் பயன்பெறும் வகையில் தமிழ் விக்கிப்பீடியா செயன்முறை வழிகாட்டல் 2021, பெப்ரவரி 6ஆம் திகதி இணைய வழியில் நடைபெற்றது. இந்நிகழ்வை நோர்வேயில் இருந்து புவனேந்திரன் மற்றும் நெதர்லாந்தைச் சேர்ந்த இரமணன் ஆகியோர் ஒருங்கிணைத்தனர்.
# விக்கிப்பீடியா:பெப்ரவரி 06, 2021 இணையவழி விக்கிப்பீடியா செயல்முறை விளக்கம்

## பட்டறை பற்றிய விபரங்கள்

- திகதி: **பெப்ரவரி 6, 2021, சனிக் கிழமை**
- இடம்: இணைய வழி
- நேரம்: 15:00-18:00 (ஐரோப்பிய நேரம்)
# விக்கிப்பீடியா:பெப்ரவரி 06, 2021 இணையவழி விக்கிப்பீடியா செயல்முறை விளக்கம்

## வளவாளர்கள்

இந்தப் பயிற்சியை பின்வரும் விக்கிப்பீடியர்கள் வழங்கினர்.  
1. கலை
1. ஆதவன்
# விக்கிப்பீடியா:பெப்ரவரி 06, 2021 இணையவழி விக்கிப்பீடியா செயல்முறை விளக்கம்

## பங்கேற்பாளர்கள்

வெளிநாடுகளில் வாழும் இலங்கையர்கள் 20 பேர் இந்த நிகழ்வில் கலந்து கொண்டார்கள்.
# விக்கிப்பீடியா:பெப்ரவரி 20, 2021 இணையவழி விக்கிப்பீடியா செயல்முறை விளக்கம்

வெளிநாடுகளில் வாழும் இலங்கையர்கள் பயன்பெறும் வகையில் தமிழ் விக்கிப்பீடியா செயன்முறை வழிகாட்டல் 2021, பெப்ரவரி 6ஆம் திகதி இணைய வழியில் நடைபெற்றது. இந்நிகழ்வை நோர்வேயில் இருந்து புவனேந்திரன் மற்றும் நெதர்லாந்தைச் சேர்ந்த இரமணன் ஆகியோர் ஒருங்கிணைத்தனர்.
# விக்கிப்பீடியா:பெப்ரவரி 20, 2021 இணையவழி விக்கிப்பீடியா செயல்முறை விளக்கம்

## பட்டறை பற்றிய விபரங்கள்

- திகதி: **பெப்ரவரி 20, 2021, சனிக் கிழமை**
- இடம்: இணைய வழி
- நேரம்: 15:00-18:00 (ஐரோப்பிய நேரம்)
# விக்கிப்பீடியா:பெப்ரவரி 20, 2021 இணையவழி விக்கிப்பீடியா செயல்முறை விளக்கம்

## வளவாளர்கள்

இந்தப் பயிற்சியை பின்வரும் விக்கிப்பீடியர்கள் வழங்கினர்.  
1. கலை
1. ஆதவன்
# விக்கிப்பீடியா:பெப்ரவரி 20, 2021 இணையவழி விக்கிப்பீடியா செயல்முறை விளக்கம்

## பங்கேற்பாளர்கள்

வெளிநாடுகளில் வாழும் இலங்கையர்கள் 14 பேர் இந்த நிகழ்வில் கலந்து கொண்டார்கள்.
# எண்ம விதி

(CO<sub>2</sub>) உள்ள பிணைப்பு: அனைத்து அணுக்களும் 8 எலக்ட்ரான்களால் சூழப்பட்டுள்ளன, **எண்ம விதியை** நிறைவேற்றுகின்றன.]]
**எண்ம விதி** (The Octet Rule) என்பது வேதிப்பிணைப்புகளுடன் தொடர்புடைய ஒரு வேதியியல் விதி ஆகும், இது ஒவ்வொரு அணுவும் அதன் இணைதிறன் கூடுகளில் எட்டு எதிர்மின்னிகளைக் கொண்டிருக்கும் வகையில் முக்கியத் தொகுதி தனிமங்கள் பிணைக்க முனைகின்றன என்ற கோட்பாட்டை பிரதிபலிக்கிறது. இது ஒரு அருமன் வாயுக்களின் அதே எதிர்மின்னி உள்ளமைவை அளிக்கிறது. இந்த விதி குறிப்பாக கார்பன், நைட்ரஜன், ஆக்ஸிஜன் மற்றும் ஆலசன்களுக்கும் சோடியம் அல்லது மக்னீசியம் போன்ற உலோகங்களுக்கும் பொருந்தும்.  
படத்தில் காட்டப்பட்டுள்ளபடி கார்பன் டை ஆக்சைடுக்கான லூயிஸ் எலக்ட்ரான் புள்ளி வரைபடத்தைப் பயன்படுத்தி இணைதிறன் எதிர்மின்னிகளை எண்ணலாம். ஒரு சகப்பிணைப்பில் இரண்டு அணுக்களால் பகிரப்படும் எதிர்மின்னிகள் ஒவ்வொரு அணுவிற்கும் ஒரு முறை இரண்டு முறை கணக்கிடப்படுகின்றன. கார்பன் டை ஆக்சைடில் ஒவ்வொரு ஆக்சிசனும் நான்கு எலக்ட்ரான்களை மத்தியில் உள்ள கார்பனுடன் பகிர்ந்து கொள்கின்றன. இரண்டு (சிவப்பு நிறத்தில் காட்டப்பட்டுள்ளது) ஆக்சிசனிலிருந்து இரண்டு மற்றும் கார்பனில் இருந்து இரண்டு (கருப்பு நிறத்தில் காட்டப்பட்டுள்ளது). இந்த நான்கு எலக்ட்ரான்களும் கார்பன் எண்ம அமைப்பு மற்றும் ஆக்சிசன் எண்ம அமைப்பு ஆகிய இரண்டிலும் கணக்கிடப்படுகின்றன, இதனால் இரு அணுக்களும் எண்ம விதிக்குக் கீழ்ப்படிவதாகக் கருதப்படுகின்றன.
# எல்லாம் அவன் செயல்

**எல்லாம் அவன் செயல்** (*Ellam Avan Seyal*) என்பது 2008 ஆம் ஆண்டு வெளியான இந்திய தமிழ் சட்டப் பரபரப்புத் திரைப்படம் ஆகும். சாஜி கைலாஸ் இயக்கிய இப்படத்தில் ஆர்.கே, பாமா, வடிவேலு, ரகுவரன், மணிவண்ணன், ஆஷிஷ் வித்யார்த்தி, மனோஜ் கே. ஜெயன் ஆகியோர் நவீன கால விழிப்புணர்வு கதையில் நடித்துள்ளனர். இப்படம் 2006 மலையாள திரைப்படமான *சிந்தாமணி கொலகேசின் மறு ஆக்கம் ஆகும்* .
# எல்லாம் அவன் செயல்

## நடிகர்கள்

- ஆர்.கே வழக்கறிஞர் எல். கே எனப்படும் லட்சுமண் கிருஷ்ணனாக
- பாமா (நடிகை) கல்லூரி மாணவி சிந்தாமணியாக
- வடிவேலு (நடிகர்) வண்டு முருகனாக
- ஆஷிஷ் வித்யார்த்தி அரசு வழக்கறிஞர் அன்புக்கரசாக
- மனோஜ் கே. ஜெயன் கல்லூரி துணைவேந்தர் டேவிட் வில்லியமாக
- மணிவண்ணன் சிந்தாமணியின் தந்தை வீரமணியாக
- ரகுவரன் ஜகதீஸ்வரனாக
- நாசர் காவல் ஆய்வாளர் ஈஸ்ர பாண்டியனாக
- ரோஜா வழக்கறிஞர் சக்குபாய்
- சுகன்யா எல்.கேயின் சகோதரியாக
- லட்சுமி ராமகிருஷ்ணன் ஓல்கா மரியதாசாக
- விஜயகுமார் இராமகிருஷ்ணன்
- தலைவாசல் விஜய்
- மாதுரிமா துலி மாதுரிமாவாக
- விசு
- சங்கிலி முருகன்
- தளபதி தினேஷ்
- வாசு (நகைச்சுவை நடிகர்)
- பெசன்ட் ரவி
- பாவா லட்சுமணன்
- மன்சி பிரிடம்
- பிந்தா
- லீனா மரியா பவுல்
- விஜய் கணேஷ்
- ரச்சனா மௌரியா (குத்தாட்டப் பாடல்)
.
# எல்லாம் அவன் செயல்

## தயாரிப்பு

சுரேஷ் கோபி நடிக்க, சாஜி கைலாஸ் இயக்கிய மலையாள திரைப்படமான *சிந்தாமணி கொலகேசின்* மறு ஆக்கம் தான் *எல்லாம் அவன் செயல் படமாகும்* . இந்த படம் *தெலுங்கில்* *ஸ்ரீ மகாலட்சுமி* என்ற பெயரில் மறு ஆக்கம் செய்யப்பட்டது. அதில் ஸ்ரீ ஹரி சுரேஷ் கோபி வேடத்தில் நடித்தார்.
# ஈதல் சகப்பிணைப்பு

**ஈதல் சகப்பிணைப்பு** அல்லது **அணைவு சகப்பிணைப்பு** (Coordinate Covalent Bond) என்பது பிணைப்பில் ஈடுபடும் அணுக்களில் ஏதாவது ஒரு அணு மட்டுமே பிணைப்பிற்கான ஓர் இணை எதிர்மின்னிகளைத் தந்து ஏற்படுத்தப்படும் பிணைப்பு ஆகும். இது சகப்பிணைப்பின் ஒரு வகையாகும். பிணைப்பிற்கான ஓர் இணை எதிர்மின்னிகளை வழங்கும் அணுவானது கொடுக்கும் அணு (Donor Atom) எனவும், அவ்வாறு தரப்படும் எதிர்மின்னிகளை ஏற்கும் அணுவானது ஏற்பி அணு (Receptor Atom) எனவும் அழைக்கப்படுகின்றன.
# ஈதல் சகப்பிணைப்பு

## உதாரணங்கள்

மற்றும் போரான் முப்புளோரைடு இணைந்து உருவாகும் கூட்டு விளைபொருள் உருவாகும் செயல்முறையானது ஈதல் சகப்பிணைப்பு உருவாதலை உள்ளடக்கியுள்ளது.]]
ஈதல் சகப்பிணைப்பில் பிணைப்பிற்காக வழங்கப்படும் ஒரு இணை எதிர்மின்னிகள் சில நேர்வுகளில் ஒரு மூலக்கூறிலிருந்து மற்றொரு மூலக்கூற்றிற்குத் தருவதாக அமையும். உதாரணமாக, அமமோனியா மற்றும் போரான் முப்புளோரைடு ஆகியவற்றிற்கு இடையேயான பிணைப்பினைக் கருத்தில் கொள்ளும் போது, அம்மோனியா மூலக்கூறானது ஒரு இணை எதிர்மின்னிகளை போரான் முப்புளோரைடிற்கு வழங்குகிறது. போரான் முப்புளோரைடு ஒரு எலக்ட்ரான் குறை சேர்மமாக இருப்பதால் அதில் உள்ள வெற்றுக்கூடு அம்மோனியா மூலக்கூறால் வழங்கப்படும் ஒரு இணை எலக்ட்ரான் (அ) எதிர்மின்னிகளை வாங்கிக் கொள்கிறது. ஆகவே, ஈதல் சகப்பிணைப்பானது உருவாகிறது.
# கிருஷ்ணா தாஸ்குப்தா

**கிருஷ்ணா தாஸ்குப்தா** (Krishna Dasgupta) (கிருஷ்ணா கங்குலி) (29 திசம்பர் 1937 - 2013) இந்தியாவின் மேற்கு வங்காளத்தைச் சேர்ந்த புகழ்பெற்ற வங்காளப் பாரம்பரிய பாடகராகவும், இசை ஆசிரியராகவும் இருந்தார். 1950கள், 60கள் மற்றும் 70களில் இவர் வங்காள மொழித் திரைப்படங்களிலும், திரைப்படம் அல்லாதவற்றிலும் ஏராளமான பாடல்களைப் பாடினார். மேற்கு வங்காளத்தில் அனைத்திந்திய வானொலியில் 1931 முதல் ஒளிபரப்பப்பட்ட பிரபலமான ஆரம்பகால வங்காள சிறப்பு விடியல் வானொலி நிகழ்ச்சியான "மகிசாசுரமர்தினி"யில் குரல் வழங்கியதற்காக இவர் பரவலாக அறியப்படுகிறார்.
# கிருஷ்ணா தாஸ்குப்தா

## ஆரம்ப கால வாழ்க்கை

கிருஷ்ணா தாஸ்குப்தா மேற்கு வங்காளத்தின் ஹூக்லி மாவட்டத்தில் ஜனாய் என்ற ஊரில்1937 திசம்பர் 29 அன்று பிறந்தார். இவர் புகழ்பெற்ற இந்தியப் பாரம்பரிய பாடகர்களான ஆச்சார்ய தாராபாத சக்ரவர்த்தி மற்றும் உஸ்தாத் அமீர் கான் ஆகியோரின் குறிப்பிடத்தக்க சீடராக இருந்தார்.
# கிருஷ்ணா தாஸ்குப்தா

## தொழில்

இவர், ஒரு திறமையான பல்துறை பாடகர். குறிப்பாக கியால், தும்ரி, பஜனைகள் மற்றும் பெங்காலி நவீன பாடல்களுக்கு பெயர் பெற்றவர். இவர் ஒரு சிறப்பு பாணியிலான செயல்திறனைக் கொண்டிருந்தார். அது இவரது பாடல்களை தனித்துவமாக்கியது. பண்டிட் ஞான பிரகாஷ் கோஷ் இசையமைத்த "அசமப்தா" (1956), "ஏக்தாரா" (1957), "இராஜலட்சுமி ஓ சிறீகாந்தா" (1958), "பிரந்தி", "நாதெர் நிமாய்" (1960) மற்றும் "பிபாஷா" (1962) போன்ற படங்களிலும், பாசு பட்டாச்சார்யா இயக்கிய இந்தி திரைப்படமான "தும்ஹாரா கல்லூ" (1975) படத்திலும் பாடியுள்ளார். இவர் பல்வேறு இசை மாநாடுகளிலும் தனது நிக்ழச்சிகளை நிகழ்த்தியிருந்தார்.
# கிருஷ்ணா தாஸ்குப்தா

## இறப்பு மற்றும் மரபு

கிருஷ்ணா தாஸ்குப்தா 2013 இல் கொல்கத்தாவில் காலமானார்.  
இவரது மாணவர்களில் ஒருவரான புகழ்பெற்ற ஒளிப்பதிவாளர் இராமானந்தா சென்குப்தாவின் மகள் நந்தினி சக்ரவர்த்தி இவரது வாழ்க்கை குறித்த *ஹரானோ சுர்* என்ற ஆவணப்படத்தை உருவாக்கியுள்ளார்.
# மெக்சனா எருமை

**மெக்சனா** (*Mehsana*) இந்தியாவின் குசராத்து மாநிலத்திலிருக்கும் நீர் எருமைகளின் இனமாகும். முர்ரா மற்றும் சூர்த்தி எருமையின் கலப்பினமாக மெக்சனா எருமை தோற்றுவிக்கப்பட்டது. இவை பால் உற்பத்திக்காக வளர்க்கப்படுகின்றன. இவை இந்தியாவின் சிறந்த பால் இனங்களில் ஒன்றாக அறியப்படுகின்றன. இந்த எருமைகள் அதிகமாகக் காணப்படும் வடக்கு குஜராத்தில் உள்ள மெக்சனா நகரத்தின் நினைவாகப் பெயரிடப்பட்டுள்ளன.
# மொழிபெயர்ப்பாளர் விருது

**மொழிபெயர்ப்பாளர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2015 ஆம் ஆண்டு முதல் இந்த விருது வழங்கப்படுகிறது. தரமான பிறமொழிப் படைப்புகளைச் சிறந்த முறையில் தமிழாக்கம் செய்யும் 10 மொழி பெயர்ப்பாளர்களுக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், தகுதியுரையும் அளித்துச் சிறப்பிக்கப்படுகின்றனர்.
# மொழிபெயர்ப்பாளர் விருது

## விருது பெற்றவர்கள் பட்டியல்

### 2016 ஆம் ஆண்டு

| வரிசை எண் | விருது பெற்றவர் பெயர் |  |
| --- | --- | --- |
| 1 | ஹம்சா தனகோபால் |  |
| 2 | அ. ஜாகிர் உசேன் |  |
| 3 | அல்லா பிச்சை (எ) முகம்மது ஃபரிஸ்டா |  |
| 4 | உமா பாலு |  |
| 5 | முனைவர் கா. செல்லப்பன் |  |
| 6 | வி. சைதன்யா |  |
| 7 | சி. முருகேசன் |  |
| 8 | கு. பாலசுப்பிரமணியன் |  |
| 9 | ச. ஆறுமுகம் பிள்ளை |  |
| 10 | முனைவர் கே. எஸ். சுப்பிரமணியன் | } |
# மொழிபெயர்ப்பாளர் விருது

## விருது பெற்றவர்கள் பட்டியல்

### 2017 ஆம் ஆண்டு

| வரிசை எண் | விருது பெற்றவர் பெயர் |  |
| --- | --- | --- |
| 1 | நெல்லை சு. முத்து |  |
| 2 | தி.வ.தெய்வசிகாமணி (தெசிணி) |  |
| 3 | ஆ. செல்வராசு (எ) குறிஞ்சிவேலன் |  |
| 4 | முனைவர் ஆனைவாரி ஆனந்தன் |  |
| 5 | மறவன் புலவு க. சச்சிதானந்தன் |  |
| 6 | வசந்தா சியாமளம் |  |
| 7 | முனைவர் இரா. கு. ஆல்துரை |  |
| 8 | சி. அ. சங்கரநாராயணன் |  |
| 9 | ஆண்டாள் பிரியதர்சினி |  |
| 10 | முனைவர் தர்லோசன் சிங் பேடி | } |
# மொழிபெயர்ப்பாளர் விருது

## விருது பெற்றவர்கள் பட்டியல்

### 2018 ஆம் ஆண்டு

| வரிசை எண் | விருது பெற்றவர் பெயர் |  |
| --- | --- | --- |
| 1 | யூமா வாசுகி |  |
| 2 | இலட்சுமண இராமசாமி |  |
| 3 | அரிமா மு. சீனிவாசன் |  |
| 4 | க. குப்புசாமி |  |
| 5 | மருத்துவர் சே. அக்பர் கவுசர் |  |
| 6 | முனைவர் இராசலட்சுமி சீனிவாசன் |  |
| 7 | செ. செந்தில்குமார் (எ) ஸ்ரீகிரிதாரிதாசு |  |
| 8 | முனைவர் பழனி அரங்கசாமி |  |
| 9 | சு. சங்கர நாராயணன் |  |
| 10 | ச. நிலா | } |
# மொழிபெயர்ப்பாளர் விருது

## விருது பெற்றவர்கள் பட்டியல்

### 2019 ஆம் ஆண்டு

| வரிசை எண் | விருது பெற்றவர் பெயர் |  |
| --- | --- | --- |
| 1 | சா. முகம்மது யூசுப் |  |
| 2 | க. ஜ. மஸ்தான் அலீ |  |
| 3 | சிவ. முருகேசன் |  |
| 4 | முனைவர் ந. கடிகாசலம் |  |
| 5 | மரபின் மைந்தன் (முத்தையா) |  |
| 6 | வத்சலா |  |
| 7 | மருத்துவர் முருகுதுரை |  |
| 8 | மாலன் (எ) வே.நாராயணன் |  |
| 9 | கிருசாங்கினி (எ) பிருந்தா நாகராசன் |  |
| 10 | அ. மதிவாணன் | } |
# மொழிபெயர்ப்பாளர் விருது

## விருது பெற்றவர்கள் பட்டியல்

### 2020 ஆம் ஆண்டு

| வரிசை எண் | விருது பெற்றவர் பெயர் |  |
| --- | --- | --- |
| 1 | சோ. சேசாச்சலம் |  |
| 2 | முனைவர் இராம. குருநாதன் |  |
| 3 | ப. குணசேகர் |  |
| 4 | முனைவர் பத்மாவதி விவேகானந்தன் |  |
| 5 | சு. ஜோதிர்லதா கிரிஜா |  |
| 6 | ஜெ. இராம்கி (எ) இராமகிருட்டினன் |  |
| 7 | சுவாமி விமூர்த்தானந்தர் |  |
| 8 | மீரா ரவிசங்கர் |  |
| 9 | கோ. திலகவதி |  |
| 10 | கிருட்டிண பிரசாத் | } |
# மொழிபெயர்ப்பாளர் விருது

## விருது பெற்றவர்கள் பட்டியல்

### 2021 ஆம் ஆண்டு

| வரிசை எண் | விருது பெற்றவர் பெயர் |  |
| --- | --- | --- |
| 1 | ந. தாஸ் |  |
| 2 | செ. சுகுமாரன் |  |
| 3 | செ. இராஜேஸ்வரி |  |
| 4 | முனைவர் மு. வளர்மதி |  |
| 5 | முனைவர் இராக. விவேகானந்தன் |  |
| 6 | முனைவர் அ.சு. இளங்கோவன் |  |
| 7 | முனைவர் வீ. சந்திரன் |  |
| 8 | முனைவர் ரா. ஜமுனா கிருஷ்ணராஜ் |  |
| 9 | தமிழ்ச்செல்வி |  |
| 10 | முனைவர் மா. சம்பத்குமார் | } |
# மொழிபெயர்ப்பாளர் விருது

## விருது பெற்றவர்கள் பட்டியல்

### 2022 ஆம் ஆண்டு

| வரிசை எண் | விருது பெற்றவர் பெயர் |  |
| --- | --- | --- |
| 1 | சிவா பிள்ளை |  |
| 2 | பி.எஸ்.பி. குமாரசாமி |  |
| 3 | முனைவர் ப. சந்திரசேகரன் |  |
| 4 | சுப்ரபாரதிமணியன் |  |
| 5 | முனைவர் அ. ஸ்டீபன் அருள்ராஜ் |  |
| 6 | அரு. சோமசுந்தரன் |  |
| 7 | கவிஞர் மெய்ஞானி பிரபாகரபாபு |  |
| 8 | முதுமுனைவர் ஆ. இராசமாணிக்கம் |  |
| 9 | கே. தட்சிணமூர்த்தி |  |
| 10 | புலவர் தி. வே. விஜயலட்சுமி | } |
# மொழிபெயர்ப்பாளர் விருது

## விருது பெற்றவர்கள் பட்டியல்

### 2023 ஆம் ஆண்டு

| வரிசை எண் | விருது பெற்றவர் பெயர் , |  |
| --- | --- | --- |
| 1 | பிரபா ஸ்ரீதேவன் |  |
| 2 | சீனி இராச கோபாலன் |  |
| 3 | இந்திரன் (எ) பி. ஜி. இராஜேந்திரன் |  |
| 4 | அலமேலு கிருஷ்ணன் |  |
| 5 | ருத்ர துளசி தாஸ் (எ) இளம் பாரதி |  |
| 6 | பேராசிரியர் க.முத்துச்சாமி |  |
| 7 | நடராஜன் முருகையன் |  |
| 8 | நிர்மாலயா (எ) எஸ்.மணி |  |
| 9 | இ .பா .சிந்தன் |  |
| 10 | கௌரி கிருபானந்தன் | } |
# மைய விலக்கு சுழற்சிக் கருவி

**மையவிலக்கு சுழற்சிக் கருவி** (Centrifuge) என்பது ஒரு திரவத்தின் பல்வேறு கூறுகளை பிரிக்க மையவிலக்கு சக்தியைப் பயன்படுத்தும் ஒரு சாதனம் ஆகும். ஒரு கொள்கலனுக்குள் அதிக வேகத்தில் திரவத்தை சுழற்றுவதன் மூலம் இது அடையப்படுகிறது, இதன் மூலம் வெவ்வேறு அடர்த்தி கொண்ட திரவங்களை (எ.கா. பாலில் இருந்து வெண்ணெய்) அல்லது திடப்பொருட்களிலிருந்து திரவங்களை பிரிக்கிறது. அடர்த்தியான பொருட்கள் மற்றும் துகள்கள் கோணத்திசையில் வெளிப்புறமாக வேகமாக சுழற்றப்படுவதன் மூலம் இது செயல்படுகிறது. இவ்வாறான சுழற்சியின் மூலம், குறைந்த அடர்த்தியைக் கொண்ட பொருள்கள் இடம்பெயர்ந்து மையத்தை நோக்கியும் அதிக அடர்த்தியைக் கொண்ட பொருள்கள் மையத்திலிருந்து விலகியும் நகரும். ஒரு ஆய்வக மையவிலக்க சுழற்சிக்கருவியில், மாதிரிகளைக் கொண்ட குழாய்கள் ஆர முடுக்கத்தின் காரணமான சுழற்சியின் போது அடர்த்தியான துகள்கள் குழாயின் அடிப்பகுதியில் சேகரமாகிறது. அதே நேரத்தில், குறைந்த அடர்த்தி கொண்ட பொருட்கள் மேலே உயர்கின்றன. ஒரு மையவிலக்கு சுழற்சிக்கருவி என்பது திரவத்தின் முக்கியப்பகுதியிலிருந்து தூய்மையற்ற பகுதிப்பொருள்களைப் பிரிக்கும் மிகவும் பயனுள்ள வடிப்புக் கருவியாகும்.
# P-அனிசிக் அமிலம்

|-
! |பெயர்கள்
|-
| |IUPAC name
<div>4-மெத்தாக்சிபென்சோயிக் அமிலம்</div>
|-
| |Other names
<div>டிரக்கோனிக் அமிலம்</div>
|-
! |அடையாளப்படுத்திகள்
|-
|<div>சிஏஎசு எண்</div>
|<div>
- <span title="www.commonchemistry.org">100-09-4</span>
</div>
|-
|<div>3D model (JSmol)</div>
|<div>
- <span title="chemapps.stolaf.edu (3D interactive model)">Interactive image</span>
</div>
|-
|ChEBI
|<div>
- <span title="www.ebi.ac.uk">CHEBI:40813</span>
</div>
|-
|ChEMBL
|<div>
- <span title="www.ebi.ac.uk">ChEMBL21932</span>
- <span title="www.ebi.ac.uk">ChEMBL1762657</span>
</div>
|-
|ChemSpider
|<div>
- <span title="www.chemspider.com">10181338</span>
</div>
|-
|<span title="echa.europa.eu">ECHA InfoCard</span>
|100.002.562
|-
|<div>பப்கெம் <abbr title="<nowiki&gt;Compound ID</nowiki&gt;">CID</abbr></div>
|<div>
- <span title="pubchem.ncbi.nlm.nih.gov">7478</span>
</div>
|-
|UNII
|<div>
- <span title="fdasis.nlm.nih.gov">4SB6Y7DMM3</span><sup>&nbsp;<span>Y</span></sup>
</div>
|-
|<div>CompTox Dashboard <span>(<abbr title="<nowiki&gt;U.S. Environmental Protection Agency</nowiki&gt;">EPA</abbr>)</span></div>
|<div>
- <span title="comptox.epa.gov">DTXSID4059205 </span>
</div>
|-
| |<div>
<div>SMILES</div>  
- <div>O=C(O)C1=CC=C(OC)C=C1</div>
</div>
|-
! |பண்புகள்
|-
|<div>மூலக்கூற்று வாய்பாடு</div>
|<span title="Carbon">C</span><sub>8</sub><span title="Hydrogen">H</span><sub>8</sub><span title="Oxygen">O</span><sub>3</sub>
|-
|வாய்ப்பாட்டு எடை
|<span>152.149</span>&nbsp;g·mol<sup>−1</sup> &#x20;
|-
|அடர்த்தி
|1.385 கி/செ.மீ<sup>3</sup>
|-
|உருகுநிலை
|&#x20;184&nbsp;°செல்சியசு (363&nbsp;°பாரங்கீட்டு; 457&nbsp;கெல்வின்)&#x20;(பதங்கமாதல்)
|-
|கொதிநிலை
|&#x20;275 to 280&nbsp;°C (527 to 536&nbsp;°F; 548 to 553&nbsp;K)&#x20;
|-
|<div>Solubility in water</div>
|1 part per 2500
|-
! |Structure
|-
|<div>படிக அமைப்பு</div>
|ஒற்றைச்சரிவச்சு
|-
|<div>Space group</div>
|P2<sub>1</sub>/a
|-
|<div>Lattice constant</div>
|<div>*a*&nbsp;=&nbsp;16.98 Å, *b*&nbsp;=&nbsp;10.95 Å, *c*&nbsp;=&nbsp;3.98 Å</div><div>α&nbsp;=&nbsp;90°, β&nbsp;=&nbsp;98.7°, γ&nbsp;=&nbsp;90°</div>
|-
|<div>Formula units (*Z*)</div>
|4
|-
| |<div><div>Except where otherwise noted, data are given for materials in their standard state (at 25&nbsp;°C [77&nbsp;°F], 100&nbsp;kPa).</div></div>
|-
|-
| |Infobox&nbsp;references
|-
| |
| |
|}  
***p* - அனிசிக் அமிலம்**, **4-மெத்தாக்சிபென்சோயிக் அமிலம்** அல்லது **டிராகோனிக் அமிலம் என்றும்** அழைக்கப்படுகிறது, இது அனிசிக் அமிலத்தின் சமபகுதியங்களில் ஒன்றாகும். "அனிசிக் அமிலம்" என்ற சொல் பெரும்பாலும் இந்த வடிவத்தை குறிப்பாக குறிக்கிறது. இது ஒரு வெள்ளை படிகத் திடப் பொருளாகும், இது தண்ணீரில் கரையாதது, ஆல்ககால்களில் அதிகம் கரையக்கூடியது. ஈதர் மற்றும் எதில் அசிடேட்டில் கரையக்கூடியது,
# P-அனிசிக் அமிலம்

## தொகுப்பு முறை தயாரிப்பு மற்றும் கிடைக்கும் விதம்

*p* -அனிசிக் அமிலம் சோம்பில் இயற்கையாகவே காணப்படுகிறது. இது பொதுவாக அனெத்தோல் அல்லது பி-மெத்தாக்ஸிசெட்டோபீனோனின் [[:
# P-அனிசிக் அமிலம்

## பயன்கள்

*p* -அனிசிக் அமிலம் கிருமி நாசினிக்கான பண்புகளைக் கொண்டுள்ளது. இது மிகவும் சிக்கலான கரிமச் சேர்மங்களை தயாரிப்பதில் ஒரு இடைநிலைப் பொருளாகவும் பயன்படுத்தப்படுகிறது.
# குருமாலி மொழி

**குர்மாலி மொழி** (*Kurmali language *, தேவநாகரி: कुड़मालि, வங்காளி: , , ஒரியா :କୁଡ଼ମାଲି / କୁର୍ମାଲି, **) ஓர் இந்திய-ஆரிய மொழி. இது இந்தியாவின் கிழக்கே பேசப்படுகின்றது. குருமாலி பொதுவாக குடுமி மகாத்தோ மக்களுடன் தொடர்பான மொழி. குடுமி மகத்தோ மக்கள் சார்க்கண்டிலும், ஓரிசாவிலும், மேற்கு வங்காளத்திலும் குர்மி மோகந்தா என்றும் மோகந்தா என்றும் அறியப்படுகின்றார்கள். அசாமில் உள்ள குடுமி மக்களாலும் பேசப்படுகின்றது. இவர்கள் அசாமுக்கு பீகார், ஒரிசா, மேற்குவங்காளம் ஆகிய இடங்களிலிருந்து தேயிலைத் தோட்டத்தில் பணி செய்ய கொண்டுவரப்பட்டனர். குர்மாலி மொழியானது சாரியபாதா என்னும் நூலில் ஆலப்பட்டுள்ள மொழிக்கு மிக நெருக்கமானதாக இருக்கும் என்று சில அறிவாளிகள் கருதுகின்றனர். அப்பகுதி வணிக மொழியாக இதனைப் பஞ்சபார்கனியா (வங்காளி: পঞ্চপরগনিয়া) என்றழைக்கின்றனர். ஐந்து மாவட்டங்களை உத்படுத்திய பகுதியில் இது பயன்பட்டதால் இப்பெயர். இதனைத் தமாரியா என்று அழைத்தனர். குருமாலி மொழி குர்மி குமுகத்தின் ஒரு மரபார்ந்த மொழி
# குருமாலி மொழி

## மொழி பரவியிருக்கும் பகுதி

குருமாலி மொழி சார்க்கண்டு மாநிலத்தின் தென் கிழக்கே உள்ள செரைக்கேலா கார்சுவான், கிழக்கு சிங்குபும், மேற்கு சிங்குபும், இராஞ்சி பகுதிகளிலும், ஒரிசாவின் வடகிழக்குப்பகுதியில் உள்ள மயூர்பான், கெந்துசார், சாச்சுபூர், சுந்தர்கார் பகுதிகளிலும், மேர்கு வங்காளத்தின் மேற்குப்பகுதியில் உள்ள புருலியா, மெதினிப்பூர் மாவட்டங்களிலும் பேசப்படுகின்றது.
# குருமாலி மொழி

## மாற்றுப்பெயர்கள்

இம்மொழிக்குள்ள பிற பெயர்கள்: பெடியா (இசுலாமியரில் ஒரு பகுதியான பெடியா குழும மக்கள் பேசும் மொழி), தருவா, கோட்டா, பன் சவாசி, தந்தி, தாயீர், சிக்கு பராயிக்கு.
# குருமாலி மொழி

## குருமாலியின் கிளை மொழி மயூர்பஞ்சா பகுதி மொழி

மயூர்பஞ்சா பகுதியின் மொழி குருமாலி மொழியின் கிளைமொழியான மன்பும் பகுதி முருமாலிதார் என்னும் மொழியுடன் நெருங்கிய ஒப்புமை கொண்டுள்ளது.
# குருமாலி மொழி

## வணிக மொழி

பஞ்சபார்கனியா என்பது புண்டு, தமார், சில்லி, சோனாகத்து, ஆர்க்கி, அங்காரா, இராஞ்சி மாவட்டத்தைச் சேர்ந்த சார்க்கு ஆகிய பகுதி மக்களின் பொது தொடர்பாடல் வண்இக மொழி.
# குருமாலி மொழி

## மொழியின் சில சொற்கள்

**மொழியின் சில சொற்கள்**  
| குருமாலி | குருமாலி (தேவநாகரி) | பொருள் |  |
| --- | --- | --- | --- |
| கினா | किना | என்ன |  |
| கன | कन? | யார் |  |
| காஹே | काहे | ஏன் |  |
| கிசான் | किसन | எப்படி |  |
| இஹா ஆஉம்ஏ | इहां आउंए | இங்கே வா |  |
| மஞ கா⁴ர ஜாஇஹம்ʼ | मञ घार जाइहं | நான் வீட்டுக்குப் போகிறேன் |  |
| மஞ கா²இ ரஹலி | मञ खाइ रहलि | நான் சாப்பிட்டேன் |  |
| மஞ கா²இலம்ʼ | मञ खाइलं | நான் சாப்பிட்டுவிட்டேன் |  |
| மஞ ஜாம/ஜாப³ | मञ जाम/जाब | நான் செல்வேன் | } |
# ஐந்தாம்படை

**ஐந்தாம் படை** (*Ainthaam Padai*) என்பது 2009 ஆண்டு வெளியான தமிழ் அதிரடி திரைப்படம் ஆகும். சுந்தர் சி.. சிம்ரன், முகேஷ், விவேக், நாசர் ஆகியோர் நடித்த இப்படம் 23 சூலை 2009 அன்று வெளியானது. இப்படத்தை சுந்தரின் மனைவி குஷ்பூ தயாரித்தார். இந்த படம் வணிக ரீதியாக சராசரிக்கும் கீழே வசூல் ஈட்டியது.
# ஐந்தாம்படை

## நடிகர்கள்

- சுந்தர் சி. பிரபாகரனாக
- சிம்ரன் தேவசேனா கருணாகரனாக
- முகேஷ் கருணாகரன்
- விவேக் தாந்தோணி
- நாசர் குணசேகரனாக
- தேவயானி கல்பணா குணசேகரனாக
- ஆதித் சோந்தரி காயத்திரி பிரபாகரனாக
- சாய் பிரசாந்த் தினகரனாக
- தொட்டண்ணா தணுஷ்கோடியாக
- மதன் பாப் தேவசேனாவின் தந்தையாக
- ஆர்த்தி தினாத் தாந்தோணியாக
- ராதாரவி அமைச்சராக
- சம்பத் ராஜ் பெரியசாமியாக
- ராஜ்கபூர் இராஜதுரையாக
- ஆரியன்
- விச்சு விசுவநாத்
- பெசன்ட் ரவி
- மின்னல் ரவி
- சுஜா குத்தாட்டப் பாடலில்
# ஐந்தாம்படை

## இசை

இப்படத்திற்கு டி. இமான் இசையமைக்க, பாடல் வரிகளை கங்கை அமரன், நா. முத்துக்குமார் ஆகியோர் எழுதினர்.
| 1 | "ஓரம்போ" | ரஞ்சித், எம். எல். ஆர் கார்த்திகேயன், விஜய் யேசுதாஸ், கே. ஜே. யேசுதாஸ் | கங்கை அமரன் |
| --- | --- | --- | --- |
| 2 | "ஆறடி ரட்ச்சனோ" | சிரேயா கோசல், ஷைல் ஹடா, குமார் சானு | நா. முத்துக்குமார் |
| 3 | "சொக்கு சுந்தர்" | அனிதா |  |
| 4 | "வாடி என்" | தேவன் |  |
| 5 | "சின்ன கொழுந்தனாரே" | சாதனா சர்கம் | } |
# விக்கிப்பீடியா:Statistics/weekly/21-Feb-2021
# சூரியன் சட்டக் கல்லூரி

**சூரியன் சட்டக் கல்லூரி** (*Suriyan Satta Kalloori*) என்பது 2009 ஆம் ஆண்டு வெளியான தமிழ் அதிரடி நாடகத் திரைப்படம் ஆகும். ஆர். பவன் இயக்கிய இப்படத்தில் புதுமுகங்களான கஜ்னி, மித்ரா குரியன் ஆகியோர் முக்கிய வேடங்களில் நடித்தனர், இதில் ராதாரவி, பவன், எம். எசு. பாசுகர், கஞ்சா கறுப்பு, ஆரத்தி, காதல் சுகுமார், சாம்ஸ் ஆகியோர் துணை வேடங்களில் நடித்தனர். சிவசக்தி பாண்டியன் தயாரித்த இப்படத்திற்கு, தேவாவின் இசை அமைத்தார். படம் 25 செப்டம்பர் 2009 அன்று வெளியிடப்பட்டது.
# சூரியன் சட்டக் கல்லூரி

## நடிகர்கள்

- கஜ்னி சூரியனாக (சூரியநாராயணன்)
- மித்ரா குரியன் மகாலட்சுமியாக
- ராதாரவி கல்லூரி துணைவேந்தர்
- பவன் திருச்செல்வன் மற்றும் கலைச்செல்வனாக
- எம். எசு. பாசுகர் சாமா ஐயராக
- கஞ்சா கறுப்பு இடிதாங்கியாக
- ஆர்த்தி பூமாவாக
- காதல் சுகுமார் இரகுவாக
- சாம்ஸ் கீத்துவாக
- செல்வராஜ்
- பெசன்ட் ரவி ரவியாக
- ராஜ்யலட்சுமி சூரியனின் தாயாக
- சுஜிபாலா சிறப்புத் தோற்றத்தில்
- சிறீகாந்து தேவா சிறப்புத் தோற்றத்தில்
- தேவா சிறப்புத் தோற்றத்தில்
# சூரியன் சட்டக் கல்லூரி

## தயாரிப்பு

*காதல் கோட்டை* (1996) மற்றும் *வெற்றிக் கொடி கட்டு* (2000) போன்ற படங்களைத் தயாரித்த சிவசக்தி பாண்டியன், அறிமுக இயக்குநர் *ஆர். பவன்* இயக்கிய *சூரியன் சட்டக் கல்லூரி* என்ற படத்தை தயாரிப்பதன் மூலமாக நீண்ட காலத்துக்குப் பின்னர் மீண்டும் படம் தயாரிக்கத் துவங்கினார். படத் தயாரிப்பாளர் காஜா மொகைதீனின் மகன் புதுமுகம் கஜ்னி, மலையாள நடிகை மித்ரா குரியன் ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். பவன், ராதாரவி, எம். எசு. பாசுகர், கஞ்சா கறுப்பு, ஆர்த்தி போன்ற நடிகர்கள் பிற வேடங்களில் நடித்தனர். யூ. கே. செந்தில் குமார் ஒளிப்பதிவு செய்ய, தேவா இசை அமைத்தார். படத்தொகுப்பை எஸ். சூரஜ்கவே மேற்கொண்டார்.
# சூரியன் சட்டக் கல்லூரி

## இசை

திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். ரீரிகார்டிங் முடிக்க தேவா 21 நாட்கள் எடுத்துக்கொண்டார். 2009 இல் வெளியிடப்பட்ட இசைப்பதிவில், கபிலன், ஆர். பவன் எழுதிய ஐந்து பாடல்கள் இருந்தன.
| 1 | "கலாய் கலாய் கலாக்கிறாய்" | உதித் நாராயண், ஜனனி பரத்வாஜ் | கபிலன் | 5:28 |
| --- | --- | --- | --- | --- |
| 2 | "குரு பிரம்மா குரு விஷ்ணு" | ஹரிஹரன், சாதனா சர்கம் | 4:46 |  |
| 3 | "காதல் பண்ணப் போரியா" | தேவா | 4:06 |  |
| 4 | "மசாக்கி மசாக்கி" | நிர்தியா | 4:46 |  |
| 5 | "தீக தீக தீக்கனா" | சின்னப்பொண்ணு | ஆர்.பவன் | 4:43 |
# சூரியன் சட்டக் கல்லூரி

## வெளியீடு

இந்த படம் 25 செப்டம்பர் 2009 அன்று நான்கு படங்களுக்கு போட்டியாக வெளியிடப்பட்டது.
# சூரியன் சட்டக் கல்லூரி

## வெளியீடு

### வணிகம்

இந்தத் திரைப்படம் சென்னை மண்டலத்தில் சராசரிக்கும் குறைவான வசூலைத் துவக்கியது.
# பசு சிறுநீர்

**பசு சிறுநீர்** (*Cow Urine)* என்பது பசுக்களில் வளர்சிதை மாற்றத்தினால் வெளியாகும் ஒரு உபபொருள் ஆகும். இதனை இந்தியா, மியான்மர், நேபாளம் மற்றும் நைஜீரியா ஆகிய நாடுகள் பயன்படுத்துகின்றனர். பசு சிறுநீர் மற்றும் மாட்டுச் சாணம் உரங்களாகப் பயன்படுத்தப்பட்ட போதிலும், ஒரு சில நோய்கள் மற்றும் புற்றுநோயைக் குணப்படுத்துவது குறித்த பசு ஆதரவாளர்களின் கூற்றுகளுக்கு அறிவியல் ஆய்வுகள் ஆதரவாக இல்லை.
# பசு சிறுநீர்

## உரிமைகோரப்பட்ட நன்மைகள் மற்றும் பயன்பாடு

### மத சடங்குகளில்

சில இந்துக்கள் பசு சிறுநீருக்கு ஒரு மருத்துவ பானமாகச் சிறப்பு முக்கியத்துவம் உண்டு என்று கூறுகின்றனர். பசு சிறுநீரைத் தெளிப்பது ஆன்மீக ரீதியான சுத்திகரிப்பு விளைவையும் ஏற்படுத்தும் என்று கூறப்படுகிறது.  
பண்டைய இந்தியாவில் கால்நடைகள் அடிப்படை பொருளாதார அலகாக இருந்தது. பசுக்கள் இந்துக்களுக்குப் புனிதமானவை என்பதால், அவற்றினை உணவிற்காகக் கொல்வதைப் பாவமாகக் கருதினர்.
# பசு சிறுநீர்

## உரிமைகோரப்பட்ட நன்மைகள் மற்றும் பயன்பாடு

### நாட்டுப்புற மருத்துவத்தில்

பண்டைய ஆயுர்வேத மருத்துவத்தில் சிகிச்சை நோக்கங்களுக்காகப் பசு சிறுநீர் பயன்படுத்தப்படுகிறது. ஒரு கர்ப்பிணி பசுவின் சிறுநீர் சிறப்பு என்று கருதப்படுகிறது; இது சிறப்பு ஹார்மோன்கள் மற்றும் தாதுகளைக் கொண்டிருப்பதாகக் கூறப்படுகிறது. ஆயுர்வேதத்தின்படி, கோமுத்ரா (பசு சிறுநீர்) தொழுநோய், காய்ச்சல், வயிற்றுப் புண், கல்லீரல் வியாதிகள், சிறுநீரக கோளாறுகள், ஈழைநோய், சில ஒவ்வாமை, தடிப்புத் தோல் அழற்சி, இரத்த சோகை மற்றும் புற்றுநோயைக் கூட குணப்படுத்தும். இந்தியாவின் மிகப்பெரிய ஆயுர்வேத நிறுவனங்களில் ஒன்றான பதஞ்சலி ஆயுர்வேத சிறுநீர் சார்ந்த தயாரிப்புகளை விற்பனை செய்கிறது.  
மாட்டுச் சிறுநீர் மியான்மர் மற்றும் நைஜீரியாவிலும் நாட்டுப்புற மருந்தாகப் பயன்படுத்தப்படுகிறது. நைஜீரியாவில், புகையிலை, பூண்டு மற்றும் எலுமிச்சை, துளசி சாறு, பாறை உப்பு மற்றும் மாட்டுச் சிறுநீர் கலவையானது குழந்தைகளில் ஏற்படும் வலிக்கு மருந்தாகப் பயன்படுத்தப்படுகிறது. இதனால் சுவாச மன அழுத்தத்தால் பல குழந்தைகள் இறந்துவிட்டனர்.
# பசு சிறுநீர்

## உரிமைகோரப்பட்ட நன்மைகள் மற்றும் பயன்பாடு

### தரை துப்புரவில்

கவுனைல் எனப்படும் திரவம் தரைத்தளத்தைச் சுத்தம் செய்ய புனிதப் பசுப் அறக்கட்டளை என்ற அமைப்பால் விற்பனை செய்யப்படுகிறது. மேனகா காந்தி, பெண்கள் மற்றும் குழந்தைகள் மேம்பாட்டுத் துறை அமைச்சர் மேனாள் அமைச்சர், கவுனைலை பீனாலுக்கு பதிலாக அரசு அலுவலகங்களில் பயன்படுத்தப்பட வேண்டும் என்று முன்மொழிந்தார். மே 2015இல், ராஜேந்திர சிங் ரத்தோர், மருத்துவ மற்றும் சுகாதார அமைச்சர் ராஜஸ்தான், ஒரு செலவில் பசு-சிறுநீர் சுத்திகரிப்பு நிலையத்தினை ஜலோரில் திறந்து வைத்தார். கோகிளினர் எனும் தரையினைச் சுத்தம் செய்யப்பயன்படும் கலவையினை அறிமுகப்படுத்திய பார்த்விமேடா கவு பார்மா பிரைவேட் லிமிடெட் இதனை நிறுவியது.
# பசு சிறுநீர்

## உரிமைகோரப்பட்ட நன்மைகள் மற்றும் பயன்பாடு

### கரிம வேளாண்மையில்

கோமுத்ரா அரிசி உற்பத்திக்கு உரமாகப் பயன்படுத்தப்படுகிறது. ஜீவம்ருதா என்பது மாட்டுச் சிறுநீர், மாட்டுச் சாணம், வெல்லம், துடிப்பு மாவு மற்றும் வேரி மண்டல மண் ஆகியவற்றின் கலவையிலிருந்து தயாரிக்கப்படும் உரமாகும்.
# பசு சிறுநீர்

## உரிமைகோரப்பட்ட நன்மைகள் மற்றும் பயன்பாடு

### டீசல்-மாடு சிறுநீர் குழம்பு

சிஐ எந்திரப் பயன்பாட்டில் கோமுத்ரா குழம்பாக்கப்பட்ட டீசல் தயாரிப்பதற்காகப் பசு-சிறுநீரினைப் பயன்படுத்தி (கோமுத்ரா) பல்வேறு ஆய்வுகள் மேற்கொள்ளப்பட்டன். இதன்மூலம் புதிதாக ஒருங்கிணைக்கப்பட்ட டீசல் இயந்திரம் வெளியேற்ற உமிழ்வு மற்றும் இயந்திர செயல்திறனில் மிகவும் திருப்திகரமாக உள்ளன.
# பற்கள் வளர்ப்பு

**பற்களை வளர்ப்பது** (Growing teeth) என்பது ஒரு நபர் அல்லது விலங்குகளில் புதிய முழு கடைவாய்ப் பற்களை உருவாக்குவதற்கான இலக்கைக் கொண்ட ஒரு உயிரி பொறியியல் தொழில்நுட்பமாகும்.
# பற்கள் வளர்ப்பு

## காலவரிசை

- 2002 - இங்கிலாந்து அறிவியலாளர்கள் முழுமையாகப் பற்களை வளர்க்க கற்றுக் கொண்டனர்; ஆனால் ஒற்றை உயிரணுக்களிலிருந்து பெறப்பட்ட பலவீனமான பற்களாக இவை இருந்தன .
- 2007- ஜப்பானிய விஞ்ஞானிகள் எலிகளில் வேர் இல்லாத புதிய புதிய பற்களை வளர்த்தனர்.
- 2009 - குருத்தணுவினை பயன்படுத்தி எலிகளில் முழு பற்களை வளர்த்தனர். மேலும் பற்களின் வேரைக் கூட வளர்க்க முடிந்தது, இது முன்பு சாத்தியமில்லாததாக இருந்தது.
- 2013 - சீன விஞ்ஞானிகள் மனித சிறுநீரிலிருந்து எடுக்கப்பட்ட குறுத்தணுக்களைப் பயன்படுத்தி எலிகளில் மனித பற்களை வளர்த்தனர்.
- 2015 - குறுத்தணு-பல் உள்வைப்புகளைப் பயன்படுத்தி வாயில் புதிய பற்களை வளர்ப்பது
- 2018 - படிநிலை கனிம மயமாக்கப்பட்ட கட்டமைப்புகளின் வளர்ச்சியை வழிநடத்தப் புரதக் கோளாறு-ஒழுங்கு இடைக்கணிப்பு.
# பற்கள் வளர்ப்பு

## முறைகள்

- **வெளியே** - பற்களை மனித உடலுக்கு வெளியே தனித்தனியாக வளர்ந்து நோயாளிக்குப் பொருத்துவது.
- **உள்** - பல் நோயாளியின் வாயில் நேரடியாக வளர்க்கப்படுகிறது.
# பற்கள் வளர்ப்பு

## மீளுருவாக்கம் ஆராய்ச்சி

- 2012 - குருத்தணு செயல்படுத்துவதன் மூலம் பாதிக்கப்பட்ட பல்லின் வேர் கால்வாயைக் குணப்படுத்தவும் மீளுருவாக்கம் செய்யவும் இந்திய ஆராய்ச்சியாளர்கள் ஒரு வழியினைக் கண்டுபிடித்தனர். இது பல் நரம்பை அகற்றுவதற்கான பழைய முறையை மாற்றுகிறது.
- 2013 - சுவீடன் ஆராய்ச்சியாளர்கள் பெப்டைட் அடிப்படையிலான உயிர் மூலப்பொருளைப் பற்களில் ஏற்படும் ஆரம்ப துவாரங்களில் செலுத்தி மீண்டும் உருவாக்குகின்றனர்.
# அசுபண்டு மலை

**அசுபண்டு மலை** (*Husband Hill*) செவ்வாய் கிரகத்தின் குசெவ் பள்ளப் பகுதியில் உள்ள கொலம்பியா மலைகளில் ஒன்றாகும். நாசாவின் இசுபிரிட் தரையுளவி செவ்வாய் கிரகத்தில் தரையிறங்கிய இடத்திற்கு அருகில் கொலம்பியா மலைகள் உள்ளன. வளிமண்டல மறுநுழைவில் சிதைந்தபோன விண்வெளி விண்கலம் கொலம்பியாவின் தளபதியான ரிக் அசுபண்டின் நினைவாக மலைக்கு இப்பெயரிடப்பட்டது.  
2005 ஆம் ஆண்டில் இசுபிரிட் தரையுளவி அது தரையிறங்கிய இடத்தை ஆராய்ச்சி செய்த செயலின் ஒரு பகுதியாக மெதுவாக அசுபண்டு மலையின் உச்சிக்கு ஏறியது. 2005 ஆம் ஆண்டு ஆகத்து மாதம் அசுபண்டு மலை உச்சியை அடைந்த தரையுளவி 2005 ஆம் ஆண்டு செப்டம்பர் மாதம் 25 அன்று மீண்டும் தரை தளத்தை நோக்கி இறங்கத் தொடங்கியது. இறங்குவதற்கு முன் அங்கிருந்த ஏறக்குறைய இரண்டு மாதங்களில் மலை உச்சியிலிருந்த பீடபூமியின் வெளிப்புறங்களையும் அதன் தோற்றங்களையும் ஆராய்ந்தது. ஆராய்ச்சியில் கிடைத்த தரவுகளின் அடிப்படையில் சாதாரண பாசுபரசு உள்ளடக்கத்தை விட அதிகமான பாசுபரசு உள்ளடக்கம் நிரம்பிய பாறைகளைக் கொண்ட பகுதிக்கு கும்பர்லேண்டு முகடு என்றும் தெற்குப் பகுதியில் இருந்த இருண்ட எதிரொளிர் பகுதிக்கு எல் தொராடோ என்றும் பெயரிடப்பட்டன.  
அசுபண்ட்டு மலை அதைச் சுற்றியுள்ள சமவெளிகளுடன் ஒப்பிடுகையில் சுமார் 351 அடி (107 மீ) உயர்ந்து காணப்படுகிறது.
# பஹ்தா பின்த் ஆசி அல் சுரைம்

பஹ்தா பின் ஆசி அல் சுரைம் (Fahda bint Asi bin Shuraim Al Shammari) (இறப்பு: 1934) சவுதி அரேபியா என அறியப்படும் மூன்றாம் சவுதி அரசின் முதல் அரசரான அப்துல்லா பின் அப்துல் அசீசின் மனைவியரில் ஒருவராகவும், சவுதி அரேபியாவின் முன்னாள் ஆட்சியாளரான அப்துல்லா இப்னு அப்துல் அசீசின் தாயாகவும் இருந்தார்.
# பஹ்தா பின்த் ஆசி அல் சுரைம்

## ஆரம்ப கால வாழ்க்கை

இவர், சக்திவாய்ந்த ஷம்மர் பழங்குடி இனத்தைச் சேர்ந்த அப்தே பிரிவில் உறுப்பினராக இருந்தார். இவர் முன்னாள் ஷம்மர் பழங்குடித் தலைவரான ஆசி பின் சுரைம் அல் ஷம்மரியின் மகளாவார். அவர் பழங்குடியினரின் தெற்குப் பகுதியின் ஷேக்காக இருந்தார்.  
இவருக்கு முத்தானி, சுல்தான் மற்றும் காசி என்ற மூன்று சகோதரர்களும், ஷிமா என்ற ஒரு சகோதரியும் இருந்தனர். முதல் திருமணத்திலிருந்து இவருக்கு அப்துல் அசீசு (பிறப்பு 1916), மிஷால் (பிறப்பு 1918) என்ற இரண்டு குழந்தைகள் பிறந்தனர். சவுத் உடனான இவரது திருமணத்தின் போது அவர்கள் ஹெயிலின் பார்சன் அரண்மனையில் வசித்து வந்தனர். in 1922 மூலம் அவரது எட்டாவது துணைவியானார். இந்தத் திருமணத்திற்குப் பிறகு இவரது இரண்டு மகன்களையும் அப்துல் அசீசு தத்தெடுத்தார். வேறு வார்த்தைகளில் கூறுவதானால், ரஷீதிகளால் ஏற்படக்கூடிய சிக்கல்களை அகற்றுவதற்காக அப்துல் அசீசு இவரை மணந்தார். கூடுதலாக, பதாவின் தந்தை, ஆசி பின் சுரைம் அல் ஷம்மாரி, மன்னர் அப்துல் அசீசுடன் மிக முக்கியமான ஆதரவாளர்களில் ஒருவரானார். மேலும் சவுதி அரேபியா உருவானபோது 1929 இல் நடந்த சபில்லா போர் உட்பட பல போர்களில் அவர் அசீசின் படைகளில் சேர்ந்தார். இந்த திருமணத்தின் மூலம் இவரது முதல் மகன் அப்துல்லா சவூதி அரேபியாவின் ஆறாவது மன்னர் ஆனார். இவரது மற்ற இரண்டு குழந்தைகள் நௌப் மற்றும் சீதா . பதா 1934 இல் இறந்தார்.
# பஹ்தா பின்த் ஆசி அல் சுரைம்

## மரபு

மொராக்கோவின் போஸ்கோராவில் ஆகத்து 2009 இல் பஹ்தா பிந்த் ஆசி அல் சுரைம் மேல்நிலைப் பள்ளியை இவரது மகனும், மன்னருமான அப்துல்லா திறந்து வைத்தார். பொதுப் பயிற்சிக்காக பதினெட்டு வகுப்பறைகள், ஒன்பது அறிவியல் வகுப்பறைகள், மேலும் மூன்று வகுப்பறைகள், ஒரு நூலகம் மற்றும் விளையாட்டுக்கான சிறப்புப் பகுதிகள் இந்த பள்ளியில் கட்டப்பட்டது.
# ஈமியூ எண்ணெய்

, ஈமு எண்ணெயின் மூலம்]]
**ஈமியூ எண்ணெய்** அல்லது **ஈமு எண்ணெய்** (*Emu oil*) என்பது ஈமியூ பறவையின் கொழுப்புத் திசுவிலிருந்து பெறப்படும் ஒருவகை எண்ணெய் ஆகும். இது ஆத்திரேலியாவில் காணப்படும் பறக்கமுடியாத பறவை ஈமியூ சிற்றினமான *டுரோமையசு நோவேஹோலண்டியே* இலிருந்து பெறப்படுகிறது.  
கலப்படமற்ற ஈமியூ எண்ணெய், ஈமியூ உணவு மற்றும் சுத்திகரிப்பு முறை(கள்) ஆகியவற்றைப் பொறுத்து, வெள்ளை நிற நுரையிலிருந்து மஞ்சள் திரவமாக ஈமியூவின் உணவிற்கு ஏற்ப மாறுபடும். தொழிற்சாலையில் சுத்திகரிக்கப்பட்ட ஈமியூ எண்ணெயில் குறைந்தபட்சம் 70% நிறைவுறா கொழுப்பமிலங்களால் ஆனது. இதில் அதிக அளவில் காணப்படுவது ஒலிக் அமிலம், ஒற்றை ஒமேகா -9 கொழுப்பு அமிலம் ஆகும். ஈமியூ எண்ணெயில் சுமார் 20% லினோலெயிக் அமிலம் (ஒமேகா -6 கொழுப்பு அமிலம்) மற்றும் 1-2% லினோலெனிக் அமிலம் (ஒமேகா -3 கொழுப்பு அமிலம்) உள்ளன. முழுமையாக சுத்திகரிக்கப்பட்ட ஈமியூ எண்ணெய் மென்மையான சுவையுடையது.  
ஈமியூ எண்ணெய் முன்னர் புற்றுநோய் மற்றும் மூட்டுவலி உள்ளிட்ட பல்வேறு வகையான மனித நோய்களுக்கு சிகிச்சையளிக்க முடியும் என்ற கூற்றுடன் உணவு குறை நிரப்பியாக தவறாக விளம்பரப்படுத்தப்பட்டது.
# ஈமியூ எண்ணெய்

## ஆராய்ச்சி

2015ஆம் ஆண்டில் இரண்டு ஆய்வுகள் மனிதனில் நடந்துள்ளன. இதில் ஓர் ஆய்வு தோல் உலர்ந்து போவதைத் தடுத்து ஈரமாக வைத்திருப்பது குறித்தும், மற்றொன்று பூச்சி விரட்டியாகவும் பயன்படுத்தப்பட்டது.  
வணிக ரீதியான துணை உணவாக ஈமியூ எண்ணெய் தரப்படுத்தப்படுத்தாமலும் ஆற்றலில் அளவில் பரவலாக வேறுபாட்டுடன் காணப்படுகிறது. அமெரிக்க உணவு மற்றும் மருந்து நிர்வாகம் 2009-ஆம் ஆண்டில் "சுகாதார மோசடியை எப்படிக் கண்டுபிடிப்பது" என்ற கட்டுரையில் ஈமியூ எண்ணெய்களை முன்னிலைப்படுத்தியதோடு, "தூய ஈமியூ எண்ணெய்த்" தயாரிப்புகள் அங்கீகரிக்கப்படாத மருந்துகளாகப் பயன்படுத்தப்படுகின்றன என்பதைச் சுட்டிக்காட்டியுள்ளது.
# அவுரத் அணிவகுப்பு

**அவுரத் அணிவகுப்பு** (Aurat March) என்பது சமீபத்தில் ஆண்டுதோறும் நடத்தப்படும் சமூக / அரசியல் ஆர்ப்பாட்டமாகும். இது சர்வதேச மகளிர் தினத்தை கொண்டாட இலாகூர், ஐதராபாத், சுக்கூர், கராச்சி மற்றும் இஸ்லாமாபாத் உள்ளிட்ட பாக்கித்தானின் பல்வேறு நகரங்களில் ஏற்பாடு செய்யப்படுகிறது. முதல் அவுரத் அணிவகுப்பு 2018 மார்ச் 8 அன்று கராச்சியில் நடைபெற்றது. 2019 ஆம் ஆண்டில், இது இலாகூர் மற்றும் கராச்சியில் *ஹம் அவுரத்தீன்* (நாங்கள் பெண்கள்) என்ற மகளிர் கூட்டணியால் ஏற்பாடு செய்யப்பட்டது. மேலும் இஸ்லாமாபாத், ஐதராபாத், குவெட்டா, மர்தான், மற்றும் பைசாலாபாத் உள்ளிட்ட நாட்டின் பிற பகுதிகளிலும் பெண்கள் ஜனநாயக முன்னணியாலும், பெண்கள் நடவடிக்கை மன்றத்தாலும் முன்னெடுக்கப்பட்டது. இந்த அணிவகுப்புக்கு மகளிர் சுகாதாரத் தொழிலாளர் சங்கம் ஒப்புதல் அளித்தது. மேலும் பல பெண்கள் உரிமை அமைப்புகளின் பிரதிநிதிகளையும் உள்ளடக்கியது.
# அவுரத் அணிவகுப்பு

## நோக்கம்

அணிவகுப்பு பெண்களுக்கு எதிரான வன்முறைகளுக்கு கூடுதல் பொறுப்புக்கூற வேண்டும் என்றும், பாதுகாப்புப் படையினரின் கைகளிலும், பொது இடங்களிலும், வீட்டிலும், பணியிடத்திலும் வன்முறை மற்றும் துன்புறுத்தல்களை அனுபவிக்கும் பெண்களுக்கு ஆதரவளிக்க வேண்டும் என்றும் அழைப்பு விடுத்தது. கூட்டம் சிதறடிக்கப்படும் வரை அதிகமான பெண்கள் அணிவகுப்பில் சேர விரைந்ததாக தகவல்கள் தெரிவிக்கின்றன. பெண்கள் (அதே போல் ஆண்களும்) 'கர் கா காம், சப் கா காம்', மற்றும் 'பெண்கள் மனிதர்கள், மரியாதை அல்ல' போன்ற சொற்றொடர்களைக் கொண்ட சுவரொட்டிகளை எடுத்துச் சென்றனர்.
# அவுரத் அணிவகுப்பு

## ஆணவக் கொலை

ஃபோர்ப்ஸில் 2016 பிப்ரவரி 14 அன்று வெளியிடப்பட்ட ஒரு கட்டுரையில், பத்திரிகையாளர் சோனியா ரெஹ்மான் எழுதினார். "உலகம் காதலர் தினத்தை கொண்டாடும் அதே வேளையில், பல பாக்கித்தானிய பெண்கள் தங்கள் சொந்த உறவினர்களால் ஆணவக் கொலையாகிறார்கள்". ஒரு ஆணவக் கொலை என்பது ஒரு குடும்பத்தின் உறுப்பினரை அவர் குடும்பத்துக்கு இழிவு கொண்டு வந்தார் என்று கருதி அக்குடும்பத்தின் உறுப்பினர்கள் சிலர் கொலை செய்வதைக் குறிக்கிறது. பாதிக்கப்பட்டவரின் மரணம் குடும்பத்தின் நற்பெயரையும் கௌரவத்தையும் மீட்டெடுப்பதற்கான ஒரு வழியாக கருதப்படுகிறது. உலகின் ஆணவக் கொலை மிக அதிகமாக நடக்கும் இடங்களில் பாக்கித்தான் உள்ளது. பாக்கித்தான், 60 சதவீத மக்கள் 30 வயதிற்குட்பட்டவர்களும், பாதி பேர் 18 வயதிற்குட்பட்டவர்களும், பாரம்பரியங்களை விட உலகளாவிய போக்குகளால் அதிகம் பாதிக்கப்பட்டுள்ளனர்.
# அவுரத் அணிவகுப்பு

## காதலர் தினம்

பாக்கித்தானில் கலாச்சாரப் போரின் ஒரு முக்கிய புள்ளியாக ஆண்டுதோறும் காதலர் தினம் செயல்படுகிறது. மதவாதிகளுக்கு இது ஒரு கொண்டாட்டம் என்று தியா ஹடிட் கூறுகிறார். பழமைவாதிகள் இசுலாமிய அடையாளத்தின் பராமரிப்பாளர்களாக தங்களை உறுதிப்படுத்திக் கொள்கிறார்கள். பல பாக்கித்தானியர்கள் காதலர் தின விழாவைக் கொண்டாடும் அதே வேளையில், பாக்கித்தான் அதிகாரப்பூர்வமாக காதலர் தினத்தை தடைசெய்துள்ளது. மேலும், இசுலாமிய மரபுவழி இவ்வகைக் கொண்டாட்டங்களைத் தடுக்க நடவடிக்கையும் எடுத்துள்ளது.
# அவுரத் அணிவகுப்பு

## பழமைவாதம்

பாக்கித்தான் சமுதாயத்தில் பழமைவாதிகள் மற்றும் தீவிரவாத நிறுவனங்களால் பெண்களின் சுதந்திரம் அவமதிக்கப்படுகிறது. கவனம் என்பது ஒரு குறிப்பிட்ட நாளில் பெண்களின் சுதந்திரமான வெளிப்பாட்டைக் கட்டுப்படுத்துவதல்ல, மாறாக பெண்களை பொது வாழ்க்கையிலிருந்து ஒதுக்கி வைப்பதன் மூலம் ஆண் ஆதிக்கத்தை வலுப்படுத்த அடிபணிய வைப்பதாகும். கற்பு மற்றும் குடும்ப கௌரவத்தை வலுப்படுத்தும் பர்தாவின் (தனிமை) சிக்கலான விதிகள், பெண்களின் வாழ்க்கையின் ஒவ்வொரு அம்சத்திலும் சமூக-கலாச்சார ஏற்றத்தாழ்வுகளுக்கு வழிவகுத்தன. அவர்களிடையே குடிமை, சட்ட மற்றும் அரசியல் உரிமைகள் பற்றிய புரிதல் இல்லாததால், சமுதாயத்தில் பங்கேற்பதற்கான பெண்களின் வாய்ப்புகள் மட்டுப்படுத்தப்பட்டது. மேலும் அவர்கள் போதிய உதவியின்றி மற்றவர்களால் சுரண்டல், அடக்குமுறை மற்றும் தவறான கட்டுப்பாட்டுக்கு ஆளாகின்றனர். தொழில்நுட்ப ரீதியாக, காதல் என்பது இசுலாத்தில் ஹராம் அல்ல (தவிர்க்கப்பட்டது). ஆனால் பாலினப் பிரித்தல் மற்றும் பாலினக் கலப்பு தடைகள் முஸ்லிம் பெண்களின் சுதந்திரத்தைத் தடுக்கின்றன. பெண்களின் பொது இடங்களுக்கான வருகை கடுமையாக தடைசெய்யப்பட்டுள்ளது. மேலும் இசுலாத்தின் பழமைவாத, கடுமையான விளக்கங்கள் பெண்களின் நடத்தைக்கு வரம்புகளை உருவாக்குகின்றன. பழமைவாத பார்வையில், பெண்கள் தங்கள் முகங்களைக் காட்ட அனுமதிக்கப்படுவதில்லை. தொடர்பு அவசியம் இல்லாதவரை தொடர்பில்லாத ஆண்களுடன் பேச அனுமதிக்கப்படுவதில்லை. மேலும் அவர்களது சொந்த வாழ்க்கைத் துணையைத் தேர்வு செய்ய இயலாது. ஏனெனில் இது குடும்பத் தலைவரின் முடிவாகும்.